CELEX: 62012TN0332
Language: mt
Date: 2012-07-23 00:00:00
Title: Kawża T-332/12: Rikors ippreżentat fit- 23 ta’ Lulju 2012 — ING Groep vs Il-Kummissjoni

22.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/35
            
         Rikors ippreżentat fit-23 ta’ Lulju 2012 — ING Groep vs Il-Kummissjoni
   (Kawża T-332/12)
   2012/C 287/65
   Lingwa tal-kawża: l-Ingliż
   
      Partijiet
   
   
      Rikorrenti: ING Groep NV (Amsterdam, il-Pajjiżi l-Baxxi) rappreżentanti: O. Brouwer, J. Blockx u N. Lorjé, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni Ewropea tal-11 ta’ Mejju 2012 C(2012)3150 finali, Għajnuna mill-Istat SA.28855 (N 373/2009) (ex C 10/2009 u ex N 528/2008) — Il-Pajjiżi l-Baxxi vs ING — għajnuna għar-ristrutturazzjoni; u
            
         
               —
            
            
               tordna lill-konvenuta tbati l-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv jallega li l-konvenuta kisret il-prinċipju ta’ amministrazzjoni tajba u d-dritt għal smigħ billi ma kkonsultatx mal-Istat Olandiż u ma’ ING fir-rigward tal-fatti u fid-dawl tal-opinjonijiet u tal-preżunzjonijiet tagħha li kienu rilevanti għall-konklużjoni tagħha li l-emenda fit-termini tal-kontribuzzjoni ta’ kapital Core Tier 1 kienet tikkostitwixxi għajnuna skont l-Artikolu 107(1) TFUE.
            
         
               (2)
            
            
               It-tieni motiv jallega li l-konvenuta wettqet żball ta’ liġi u żball manifest ta’ evalwazzjoni meta applikat l-eżami tal-prinċipju ta’ investitur privat fl-ekonomija tas-suq (“MEIP”) u naqset milli tipprovdi raġunament xieraq meta kkwalifikat l-emenda fil-kontribuzzjoni ta’ kapital Core Tier 1 bħala għajnuna mill-Istat u fattur aggravanti fl-evalwazzjoni tagħha tal-miżuri ta’ kumpens.
            
         
               (3)
            
            
               It-tielet motiv jallega li l-konvenuta kisret l-Artikolu 107(3)(b) TFUE u l-prinċipji ta’ amministrazzjoni tajba, ta’ proporzjonalità, ta’ ċertezza legali, ta’ trattament ugwali u l-obbligu ta’ motivazzjoni billi naqset milli tieħu inkunsiderazzjoni l-ammont ta’ għajnuna meta evalwat il-miżuri ta’ kumpens, u billi kkalkolat b’mod żbaljat l-ammont relattiv ta’ għajnuna u ċ-ċirkostanzi li fihom ingħatat l-għajnuna fl-evalwazzjoni tal-miżuri ta’ kumpens.
            
         
               (4)
            
            
               Ir-raba’ motiv jallega li l-konvenuta kisret l-Artikolu 107(3)(b) TFUE, il-prinċipju ta’ amministrazzjoni tajba, ta’ proporzjonalità u ta’ motivazzjoni meta għamlet il-projbizzjonijiet ta’ leadership fuq il-prezzijiet legalment applikabbli fuq ING.